താരപ്പകിട്ടില് ദുബായ് എക്സ്പോ ദുബായ്: ദുബായ് എക്സ്പോ 2020യുടെ തുടക്കത്തിന് മാറ്റുകൂട്ടാന് ലോകത്തിലെ ഏറ്റവും വിലയേറിയ താരങ്ങള് അണിനിരക്കും. സെപ്റ്റംബര് 30 വൈകുന്നേരം മുഴുവനായി താരപ്പകിട്ടിലായിരിക്കും. ലോകത്തിന്്റെ പല ഭാഗങ്ങളില്നിന്ന് എക്സ്പോ വീക്ഷിക്കുന്നവര്ക്ക് ആസ്വദിക്കാനായി ഒളിമ്ബിക്സിന് സമാനമായ ലൈറ്റ് ആന്ഡ് ഡാന്സ് ഷോയും ഒരുക്കിയതായി മേളയുടെ ഔദ്യോഗിക വാര്ത്തക്കുറിപ്പില് അറിയിച്ചു. ഓപറ ഗായകന് ആന്ഡ്രെ ബൊസെലി, ഗോള്ഡന് ഗ്ലോബ് നേടിയ നടിയും ഗായികയുമായ ആന്ദ്ര ഡേ, ബ്രിട്ടീഷ് പോപ് സ്റ്റാര് എല്ലീ ഗൗള്ഡിങ്, ചൈനീസ് പിയാനിസ്റ്റ് ലാങ് ലാങ്, നാലുതവണ ഗ്രാമി അവാര്ഡ് ജേതാവായ ഗായിക ആഞ്ചലിക് കിഡ്ജോ എന്നിവര് അല് വസ്ല് പ്ലാസയിലെ ആദ്യ ചടങ്ങില് ഒത്തുചേരും. ക്ഷണിക്കപ്പെട്ട അതിഥികള് മാത്രം പങ്കെടുക്കുന്ന ചടങ്ങില് പ്രാദേശിക കലാകാരന്മാരായ അറബികളുടെ കലാകാരന് എന്നറിയപ്പെടുന്ന മുഹമ്മദ് അബ്ദു, ഇമാറാത്തി ഗായിക അഹ്ലാം അല്ശംസി, ഇമാറാത്തി കലാകാരനും എക്സ്പോ ബ്രാന്ഡ് അംബാസഡറുമായ ഹുസൈന് അല് ജാസിമി എന്നിവരും വേദിയില് അണിനിരക്കും. യു.എ.ഇയിലെ ഉയര്ന്നുവരുന്ന ഗായിക അല്മാസ്, ഗ്രാമി അവാര്ഡിന് പരിഗണിക്കപ്പെട്ട ലബനീസ്അമേരിക്കന് ഗായിക മൈസ കാര എന്നിവരും പരിപാടികള് അവതരിപ്പിക്കുമെന്ന് അധികൃതര് അറിയിച്ചു. ലോകത്തെ ഏറ്റവും വിഖ്യാതമായ വിനോദസര്ക്കസ് പരിപാടികളുടെ നിര്മാതാക്കളായ സര്ക്യൂ ഡു സൊളൈല് എന്ന കമ്ബനിയാണ് ഉദ്ഘാടനച്ചടങ്ങിലെ ലൈറ്റ് ആന്ഡ് ഡാന്സ് ഷോക്കൊപ്പം കാഴ്ചക്കാരെ വിസ്മയിപ്പിക്കാന് തയാറായിട്ടുള്ളത്. ഒളിമ്ബിക്സ് അടക്കം ലോകത്തെ 62 വമ്ബന് പരിപാടികള് ഇതിനകം സംവിധാനം ചെയ്ത ഫൈവ് കറണ്ട്സ് കമ്ബനിയാണ് എക്സ്പോയും അണിയിച്ചൊരുക്കുക. മനസ്സുകള് ചേര്ത്ത് ഭാവിയെ സൃഷ്ടിക്കാം എന്ന എക്സ്പോ തീമിന് അനുസൃതമായായിരിക്കും ഉദ്ഘാടന ചടങ്ങ് ഒരുക്കുന്നത്.